се счита за висока, като се вземат предвид раздробеността на сектора за производство на скрепителни елементи, който се състои предимно от МСП, осъществяващи износ чрез търговци, логистичните трудности по време на пандемията от COVID-19, деловите отношения между производителите износители в КНР и жалбоподателя, степента на съдействие на производителите износители, която е над 50 %, т.е. два пъти по-висока от степента на съдействие на производителите от Съюза по време на предишното разследване относно скрепителните елементи, която въпреки това е „съставлявала основен дял“ от промишлеността на Съюза (75)
 , подходът на Комисията в настоящия случай по отношение на липсата на съдействие от страна на производителите от Съюза и, накрая, общият подход на Комисията по отношение на МСП в Съюза, и по-специално опростените въпросници, предназначени за МСП.
 (339)
 Както е обяснено в съображение 179, степента на съдействие на производителите износители се установява въз основа на отговорите на производителите износители от Китай на формуляра за изготвяне на извадката. Исканата информация е ограничена до основна информация за дружеството, като данни за връзка с дружеството, глобални продажби и количество на производството, както и свързани дружества. Тази информация би следвало да е бързо и леснодостъпна за всички дружества, в това число за МСП. Нито един от производителите износители не заяви, че има логистични затруднения при предоставянето на исканата информация, а EFDA също не подкрепи с доказателства това твърдение. EFDA също така не обясни до каква степен твърдените делови отношения между производителите износители и жалбоподателя е следвало да окажат влияние върху определянето на степента на съдействие. Освен това беше счетено, че степента на съдействие на промишлеността на Съюза в предишното антидъмпингово разследване е без значение в контекста на настоящото разследване. Твърдението, че неоказалите съдействие производители от Съюза били третирани по различен начин от неоказалите съдействие производители износители, вече е разгледано в съображение 46 и освен това не се счита за елемент, оказващ влияние върху степента на съдействие на производителите износители. Във всеки случай понятието „основен дял“ от промишлеността на Съюза е без значение, когато се има предвид степента на съдействие от страна на производителите износители, тъй като двете понятия се отнасят до напълно различни ситуации. Докато понятието „основен дял“ от промишлеността на Съюза се отнася до състоянието при започване на процедурата, дъмпинговият марж за цялата държава има за цел да се избегне неправомерното възнаграждаване на неоказването на съдействие. Доводът, че МСП в Съюза биха имали полза от опростените въпросници, за разлика от производителите износители, е без значение на етапа на изготвяне на извадката. Поради това твърденията на страната бяха отхвърлени.
 (340)
 EFDA освен това заяви, позовавайки се на съдебната практика на СТО (76), че дори Комисията да стигне до заключение, че степента на съдействие е ниска, тя няма право да възприема наказателен подход. В това отношение EFDA посочи, че ставката на митото за „всички други производители износители“ е била установена на базата на непредставителен обем на износа въз основа само на един вид на продукта.
 (341)
 Когато прилага наличните факти в съответствие с член 18, Комисията разполага с широка свобода на преценка, стига прилаганият метод да е обоснован.